*Pirkimo sąlygų 4 priedas „Tiekėjų kvalifikacijos reikalavimai“*

**TIEKĖJŲ KVALIFIKACIJOS REIKALAVIMAI**

1. Tiekėjo kvalifikacija turi atitikti šiame priede nustatytus reikalavimus kvalifikacijai.
2. Jeigu tiekėjo kvalifikacija, dėl teisės verstis atitinkama veikla, nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.

| **Eil. Nr.** | **Kvalifikacijos reikalavimas** | **Atitiktį reikalavimui įrodantys dokumentai** | **Kam taikomas reikalavimas** |
| --- | --- | --- | --- |
| 1 | ***Techninis profesinis pajėgumas*** | | |
| 1.1. | Tiekėjas per paskutinius 3 metus arba per laiką nuo tiekėjo įregistravimo dienos (jeigu tiekėjas vykdė veiklą trumpiau nei 3 metus) turi būti savo jėgomis suteikęs su pirkimo objektu susijusių paslaugų už ne mažiau kaip:  **121 500,00 Eur be PVM**  *Jei informacija teikiama pagal tebevykdomas sutartis, laikoma, kad patirtis yra įgyta, jei iki pasiūlymo pateikimo datos jau yra suteikta paslaugų, kurios yra priimtos užsakovo kaip tinkamos, už ne mažesnę vertę kaip: 121 500,00 Eur be PVM.* | **Pagrindinių** per paskutinius 3 metus suteiktų paslaugų sąrašas, kuriame nurodytos bendros sumos, datos ir paslaugų gavėjai (tiek viešieji, tiek privatieji). | • jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;  • tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;  • subtiekėjams šis reikalavimas nenustatomas. |

**Pastaba.** Vadovaujantis LAT 2022 m. spalio 6 d. nutartimi (Lietuvos Aukščiausiojo Teismo 2022 m. spalio 6 d. nutartis civilinėje byloje Nr. e3K-3-328-469/2022 | Viešųjų pirkimų tarnyba (vpt.lrv.lt)), Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 patvirtintomis Pasiūlymo patikslinimo, papildymo ar paaiškinimo taisyklėmis, tiekėjas gali tikslinti tik pradinius kvalifikacijos duomenis (nepriklausomai, ar pateiktus su pasiūlymu ar Perkančiosios organizacijos prašymu). Tai reiškia, kad jeigu tiekėjo pateikti pradiniai kvalifikacijos duomenys iš karto neatitiks nustatyto kvalifikacijos reikalavimo, į tokį tiekėją dėl kvalifikacijos patikslinimo (dėl to paties klausimo) Perkančioji organizacija turi teisę kreiptis tik vieną kartą (pasiūlymo patikslinimas, papildymas ar paaiškinimas dėl to paties klausimo atliekamas vieną kartą) ir tik dėl pirminių pateiktų kvalifikacijos dokumentų tikslinimo (jei yra matoma, kad toks kreipimasis gali padėti ištaisyti pirminius kvalifikacijos duomenis). Dėl naujų kvalifikacijos duomenų pateikimo nebus kreipiamasi ir tiekėjas bus atmetamas, kaip neatitinkantis kvalifikacijos reikalavimų.

**\_\_\_\_\_\_\_\_\_\_\_\_\_**